11. ฐานะการเงินและผลการดำเนินงาน

งบการเงินรวมในระยะ 3 ปีที่ผ่านมา ตามเอกสารแนบ 5

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 6

อัตราส่วนทางการเงินในระยะ 3 ปี ที่ผ่านมา ตามเอกสารแนบ 7

ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2553 และ 2552 ได้ผ่านการตรวจสอบจากนางจรรยาภรณ์
เตชะมนตรีกุล ผู้สอบบัญชีรับอนุญาตทะเบียน 6720 บริษัท สหการบัญชี พี เค เอฟ จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

2.  สรุปนโยบายการบัญชีที่สำคัญ

  1.2.1 การรับรู้รายได้และค่าใช้จ่าย มีดังนี้

  - รายได้จากการขายบันทึกรับรู้รายได้เมื่อมีการส่งมอบสินค้าและกรรมสิทธิ์

  - รายได้จากการขายตัวแทนจัดจำหน่าย บันทึกรับรู้รายได้เมื่อตัวแทนจัด

  จำหน่ายขายสินค้าให้กับลูกค้า

  - รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

  - รายได้อื่นและค่าใช้จ่าย บันทึกรับรู้ตามเกณฑ์คงค้าง

2.  เงินสดและรายการเทียบเท่าเงินสด หมายถึง เงินสดในมือและเงินฝากสถาบันการเงินไม่รวม
    เงินฝากซึ่งมีกำหนดรับคืนเกินกว่าสามเดือน และเงินฝากสถาบันการเงินที่มีภาระผูกพัน

3.  ลูกหนี้การค้าแสดงมูลค่าสุทธิที่คาดว่าจะได้รับ
    บริษัทบันทึกค่าเผื่อหนี้สงสัยจะสูญจากจำนวนเงินที่คาดว่าจะเรียกเก็บเงินไม่ได้จากประสบการณ์ในอดีต
    สภาวะเศรษฐกิจ และความสามารถในการชำระหนี้ของลูกหนี้
    หนี้สงสัยจะสูญบันทึกในงบกำไรขาดทุน

4.  สินค้าคงเหลือแสดงตามราคาทุนหรือมูลค่าสุทธิที่คาดว่าจะได้รับแล้วแต่มูลค่าใดจะต่ำกว่า
    ราคาทุนคำนวณโดยวิธีเข้าก่อน-ออกก่อน

5.  อสังหาริมทรัพย์รอการขายแสดงในราคาทุนสุทธิจากค่าเผื่อการด้อยค่า(ถ้ามี) ซึ่ง

  ประกอบด้วยต้นทุนในการได้มาซึ่งที่ดิน ต้นทุนพัฒนาที่ดินเพื่อขาย และค่าใช้จ่าย

  ที่เกี่ยวข้องโดยตรงรวมทั้งดอกเบี้ยจ่าย

  1.2.6 เงินลงทุน

ก. เงินลงทุนในหลักทรัพย์

  บริษัทจัดประเภท แสดงมูลค่าและรับรู้กำไร(ขาดทุน)จากการเปลี่ยนแปลง

  มูลค่าของเงินลงทุนในหลักทรัพย์ดังนี้

  - เงินลงทุนในตราสารทุนที่ไม่อยู่ในความต้องการของตลาดจัดประเภทเป็น

  เงินลงทุนระยะยาวซึ่งบริษัทถือเป็นเงินลงทุนทั่วไป แสดงด้วยราคาทุนหัก

  ค่าเผื่อจากการด้อยค่า (ถ้ามี)

  - เงินลงทุนในตราสารทุนในความต้องการของตลาด จัดประเภทเป็นเงิน

  ลงทุนระยะยาวซึ่งบริษัทถือเป็นหลักทรัพย์เผื่อขาย แสดงด้วยมูลค่า

  ยุติธรรม กำไร(ขาดทุน)ที่ยังไม่เกิดขึ้นแสดงอยู่ในส่วนของผู้ถือหุ้น

  - เงินลงทุนในหลักทรัพย์ที่จำหน่ายในระหว่างงวด คำนวณต้นทุนโดยใช้วิธี

  ถัวเฉลี่ยถ่วงน้ำหนัก

7.  เงินลงทุนในบริษัทย่อยและบริษัทร่วม

  - เงินลงทุนในบริษัทร่วมที่แสดงในงบการเงินรวม แสดงตามวิธีส่วนได้เสีย

  สุทธิจากการด้อยค่า ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุนรวม

  - เงินลงทุนในบริษัทย่อยและบริษัทร่วมที่แสดงในงบการเงินเฉพาะกิจการ

  แสดงตามวิธีราคาทุนสุทธิจากการด้อยค่า ในกรณีที่มีการด้อยค่าของเงิน

  ลงทุนจะรับรู้ผลขาดทุนนั้นในงบกำไรขาดทุนเฉพาะกิจการ

8.  ที่ดินแสดงราคาทุน
    อาคารและอุปกรณ์แสดงราคาทุนหลังหักค่าเสื่อมราคาสะสมและค่าเผื่อการด้อยค่า(ถ้ามี)
    ค่าเสื่อมราคาอาคารและอุปกรณ์
    คำนวณโดยวิธีเส้นตรงตามอายุการใช้งานโดยประมาณของสินทรัพย์ ซึ่งมีดังนี้

  ----------------------------------------------- -------------- --------
  อาคารและสิ่งปลูกสร้าง                               20             ปี

  เครื่องตกแต่งติดตั้งและอุปกรณ์                          3,5            ปี

  ยานพาหนะ                                        5              ปี

  สินทรัพย์อื่น                                        5              ปี
  ----------------------------------------------- -------------- --------

9.  สินทรัพย์ที่ไม่ได้ใช้ในการดำเนินงาน แสดงราคาทุนหลังหักค่าเสื่อมราคาสะสม ณ

  วันที่ไม่ได้ใช้ในการดำเนินงานสุทธิจากค่าเผื่อการด้อยค่า(ถ้ามี)

10. สิทธิการเช่า ซึ่งแสดงรวมอยู่ในสินทรัพย์ไม่หมุนเวียนอื่นแสดงตามราคาทุนหลัง

  หักค่าตัดจำหน่ายสะสมและค่าเผื่อการด้อยค่า (ถ้ามี)
  ค่าตัดจำหน่ายตัดตามอายุการเช่าเป็นระยะเวลา 1-30 ปี
  และบันทึกเป็นค่าใช้จ่ายในงบกำไรขาดทุน

  1.2.11 เงินตราต่างประเทศใช้อัตราแลกเปลี่ยน ดังนี้

    - รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน ณ

    วันที่เกิดรายการ

  - สินทรัพย์และหนี้สิน ณ วันสิ้นปีแปลงค่าเป็นเงินบาท โดยใช้อัตรา

แลกเปลี่ยนตามประกาศของธนาคารแห่งประเทศไทย ณ วันที่ในงบดุล

  - กำไรหรือขาดทุนจากอัตราแลกเปลี่ยน บันทึกเป็นรายได้หรือค่าใช้จ่ายใน

  งบกำไรขาดทุน

12. บริษัทบันทึกภาษีเงินได้ที่ต้องจ่ายชำระเป็นค่าใช้จ่ายของรอบระยะเวลาบัญชีตาม

  อัตราภาษีที่ประกาศใช้ ณ วันที่ในงบดุล

13. บริษัทบันทึกการจ่ายเงินสมทบเข้ากองทุนสำรองเลี้ยงชีพ และกองทุนทดแทนเป็น

  ค่าใช้จ่ายของรอบระยะเวลาบัญชี

14. กำไรต่อหุ้นขั้นพื้นฐาน
    คำนวณโดยการหารกำไรสุทธิประจำปีของแต่ละปีด้วยจำนวนหุ้นสามัญถัวเฉลี่ยถ่วงน้ำหนักที่ออก
    ณ วันสิ้นปีของแต่ละปี

15. นโยบายการบัญชีที่ใช้ดุลยพินิจของผู้บริหารและการประมาณการเพื่อให้การจัดทำ

  งบการเงินให้เป็นไปตามหลักการบัญชีที่รับรองทั่วไป
  ฝ่ายบริหารต้องใช้การประมาณการและตั้งข้อสมมติฐานหลายประการ
  ซึ่งมีผลกระทบต่อจำนวนเงินที่เกี่ยวกับรายได้ ค่าใช้จ่าย สินทรัพย์และหนี้สิน
  และการเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น
  ซึ่งผลที่เกิดขึ้นจริงอาจแตกต่างไปจากจำนวนที่ประมาณการไว้
  ทั้งนี้ฝ่ายบริหารต้องใช้ดุลยพินิจและการประมาณการในส่วนที่เป็นสาระสำคัญ
  ซึ่งมีผลกระทบต่อจำนวนเงินและการเปิดเผยข้อมูลในงบการเงิน ดังนี้

  - ค่าเผื่อหนี้สงสัยจะสูญ

  บริษัทได้ประมาณค่าเผื่อหนี้สงสัยจะสูญ โดยฝ่ายบริหารพิจารณาจาก

  จำนวนที่คาดว่าจะเรียกเก็บเงินไม่ได้จากประสบการณ์ในอดีต สภาวะ

  เศรษฐกิจ และความสามารถในการชำระหนี้ของลูกหนี้

-   ค่าเผื่อสินค้าล้าสมัย

  บริษัทประมาณค่าเผื่อสินค้าล้าสมัย โดยพิจารณาจากสินค้าที่จะมีการขาย

  ลดราคาตามราคาที่คาดว่าจะขายได้ ซึ่งพิจารณาจากภาวะตลาดและข้อมูล

  การขายลดราคาในอดีต

-   ค่าเผื่อการด้อยค่าของอสังหาริมทรัพย์รอการขาย

  บริษัทได้ประมาณค่าเผื่อการด้อยค่าของอสังหาริมทรัพย์รอการขายเมื่อมูลค่าที่คาดว่าจะขายได้ลดลง
  โดยในการพิจารณามูลค่าที่คาดว่าจะขายได้นั้นบริษัทได้พิจารณาราคาประเมิน
  และปัจจัยอื่นที่มีผลต่อราคารวมถึงค่าใช้จ่ายในการขาย ค่าใช้จ่ายในการ ถือครอง

-   ค่าเผื่อการด้อยค่าของสิทธิการเช่า

  สิทธิการเช่า ซึ่งจะทำการทดสอบการด้อยค่า
  โดยใช้วิธีประมาณมูลค่ายุติธรรมจากการคำนวณมูลค่าปัจจุบันของกระแสเงินสดที่คาดว่าจะได้รับ

  - การด้อยค่า

  สินทรัพย์คงเหลือตามบัญชีของบริษัทมีการทบทวน ณ
  ทุกวันที่ในงบดุลว่ามีข้อบ่งชี้เรื่องการด้อยค่าหรือไม่
  ในกรณีที่มีข้อบ่งชี้บริษัทจะทำการประมาณมูลค่าที่คาดว่าจะได้ รับคืน

  - ประมาณการหนี้สิน

  ประมาณการหนี้สินจะรับรู้ในงบดุลเมื่อบริษัทมีภาระหนี้สินที่เกิดขึ้น ซึ่งเกิดจากเหตุการณ์ในอดีต
  และมีความเป็นไปได้ค่อนข้างแน่ที่จะสูญเสียทรัพยากรเชิงเศรษฐกิจเพื่อจ่ายชำระภาระผูกพันดังกล่าว
  โดยสามารถประมาณมูลค่าภาระผูกพันได้อย่างน่าเชื่อถือ

  - มูลค่ายุติธรรมของเครื่องมือทางการเงิน

  การประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
  ฝ่ายบริหารได้ใช้ดุลยพินิจในการประมาณมูลค่ายุติธรรมของเครื่องมือทางการเงิน
  โดยคำนวณตามหลักเกณฑ์การประเมินมูลค่าที่เป็นที่ยอมรับกันทั่วไป
  ซึ่งตัวแปรที่ใช้ในการคำนวณมาจากการเทียบเคียงกับตัวแปรที่มีอยู่ในตลาด
  โดยคำนึงถึงสภาพคล่อง ข้อมูลความสัมพันธ์
  และการเปลี่ยนแปลงของมูลค่าของเครื่องมือทางการเงินในระยะยาว

(2) คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

2.1 ฐานะการเงิน

 ณ. สิ้นปี 2553 บริษัทฯมีสินทรัพย์รวมทั้งสิ้น 606.36 ล้านบาท เพิ่มขึ้นจากปีก่อน 59.77 

ล้านบาท หรือเพิ่มขึ้น 10.94 % ซึ่งเป็นการเพิ่มขึ้นของสินทรัพย์หมุนเวียน 55.01 ล้านบาท และสินทรัพย์ไม่หมุนเวียนเพิ่มขึ้น 4.76 ล้านบาท การเพิ่มขึ้นของสินทรัพย์ส่วนใหญ่มาจากลูกหนี้การค้า 35.62 ล้านบาท สินค้าคงเหลือเพิ่มขึ้น 14.09 ล้านบาท 

หนี้สิน ณ สิ้นปี 2553 บริษัทฯ มีหนี้สินรวม 194.56 ล้านบาท เพิ่มขึ้นจากปีก่อน 44.02 ล้าน

บาท หรือเพิ่มขึ้น 29.24% ซึ่งเป็นการเพิ่มขึ้นของหนี้สินส่วนหมุนเวียน 45.88 ล้านบาท เนื่องจากลงทุนในการซื้อสินค้าและลงทุนเปิดจุดขายใหม่ และหนี้สินไม่หมุนเวียนลดลง 1.86 ล้านบาท 

ส่วนของผู้ถือหุ้น ณ สิ้นปี 2553 บริษัทฯ มีส่วนของผู้ถือหุ้น 411.80 ล้านบาท เพิ่มขึ้นจากปีก่อน
15.75 ล้านบาท หรือเพิ่มขึ้น 3.98% เนื่องจากบริษัทฯ มีกำไรสุทธิในปี 2553 จำนวน 18.07
ล้านบาท รายการขาดทุนที่ยังไม่เกิดขึ้นจากหลักทรัพย์เผื่อขายลดลง 1.88 ล้านบาท
เนื่องจากมีการขายหลักทรัพย์บางส่วน และการจ่ายเงินปันผลสำหรับผลการดำเนินงานปี 2552
จำนวน 4.20 ล้านบาท บริษัทฯ จึงมีมูลค่าตามบัญชีต่อหุ้น ณ สิ้นปี 2553 เท่ากับ 34.32 บาท
เมื่อเทียบกับปี 2552 ซึ่งเท่ากับ 33.00 บาท เพิ่มขึ้น 1.32 บาทต่อหุ้นจากปี 2552

2.2 ผลการดำเนินงาน

  ในปี 2553 บริษัทฯ มีรายได้รวม 624.48 ล้านบาท เพิ่มขึ้นจากปีก่อน 98.94 ล้านบาท หรือ

เพิ่มขึ้น 18.83 % เป็นรายได้จากการขาย 456.83 ล้านบาท เทียบกับปีก่อนเพิ่มขึ้น 46.64
ล้านบาท หรือเพิ่มขึ้น 11.37% เนื่องจากการเพิ่มจุดขายสินค้า และรายได้จากการบริการ 151.23
ล้านบาท เทียบกับปีก่อนเพิ่มขึ้น 53.27 ล้านบาท หรือเพิ่มขึ้น 54.38%
เนื่องจากการให้บริการเครื่องแบบเฉพาะกิจที่มีคุณภาพเหมาะสมกับราคา และรายได้อื่นลดลง 1.05
ล้านบาท หรือลดลง 6.08% เนื่องจากรายได้เงินปันผลรับลดลงจากปีก่อน

  ในปี 2553 บริษัทฯ มีต้นทุนขายคิดเป็น 50.05% ของรายได้จากการขายและการบริการ เมื่อ

เปรียบเทียบปี 2552 เพิ่มขึ้น 2.23% ซึ่งอัตราส่วนต้นทุนที่เพิ่มขึ้นนั้น
เนื่องจากสัดส่วนรายได้จากการให้ บริการเพิ่มขึ้นจากปี 2552 จำนวน 53.27 ล้านบาท
ซึ่งรายได้จากการบริการมีอัตราส่วนกำไรที่น้อยกว่าอัตราส่วนกำไรจากการขายสินค้า

  ในปี 2553 บริษัทฯ มีค่าใช้จ่ายในการขายและบริหารรวม 292.82 ล้านบาท เพิ่มขึ้นจากปี

ก่อน 22.62 ล้านบาท หรือเพิ่มขึ้น 8.37% มีผลขาดทุนจากความเสียหายไฟไหม้ 2.59 ล้านบาท
จากเหตุการณ์จลาจลทางการเมือง ซึ่งเป็นความเสียหายในส่วนของสินค้าคงเหลือ
การสิ้นสุดของสิทธิการเช่า และเครื่องตกแต่งติดตั้ง

  ในปี 2553 บริษัทฯ มีกำไรสุทธิ 18.07 ล้านบาท เพิ่มขึ้นจากปีก่อน 11.16 ล้านบาท หรือ

161.51% โดยมีกำไรสุทธิต่อหุ้น 1.51 บาท ซึ่งกำไรสุทธิที่เพิ่มขึ้น เกิดจากบริษัทฯ
มียอดขายที่เพิ่มขึ้นจาก

ปีก่อน

2.3 ความสามารถในการทำกำไร

  ในปี 2553 บริษัทฯ มีกำไรสุทธิเพิ่มขึ้น 11.16 ล้านบาทจากปีก่อน
  อัตราส่วนกำไรสุทธิต่อรายได้รวม 2.89% เพิ่มขึ้นจากปีก่อน 1.57%
  อัตราส่วนผลตอบแทนจากสินทรัพย์ 3.13% เพิ่มขึ้นจากปีก่อน 1.84%
  และอัตราส่วนผลตอบแทนผู้ถือหุ้น 4.39% เพิ่มขึ้นจากปีก่อน 2.63%
  ซึ่งอัตราส่วนดังกล่าวสะท้อนให้เห็นความสามารถในการทำกำไรของบริษัทฯ
  อยู่ในเกณฑ์ดีที่สามารถเติบโตไปพร้อมกับยอดขาย

2.4 สภาพคล่อง 

ในปี 2553 บริษัทฯ มีอัตราส่วนสภาพคล่องต่ำกว่าปี 2552 เพียงเล็กน้อย คือ 1.30 เท่า จากเดิม
1.33 เท่า อัตราส่วนสภาพคล่องหมุนเร็วสูงกว่าปี 2552 คือ 0.49 เท่า จากเดิม 0.40 เท่า
ระยะเวลาการเก็บหนี้เฉลี่ยสูงกว่าปี 2552 คือ 81.30 วัน จากเดิม 75.54 วัน
จากอัตราส่วนสภาพคล่องดังกล่าว บริษัทฯ
ต้องเพิ่มความระมัดระวังในการให้เครดิตเทอมแก่ลูกค้าและติดตามการเก็บหนี้เพื่อรักษาสภาพคล่องของกิจการ

2.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

(3) ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัทในรอบปีที่ผ่านมามีจำนวนเงินรวม 455,000 บาท

  2. ค่าบริการอื่น

  - ไม่มี